**Nóráp község Önkormányzat Képviselő-testületének …/2013. (…..) önkormányzati rendelete**

**az egyes szociális ellátások helyi szabályairól szóló 10/2004. (VI.07.) önkormányzati rendelet és az egyes gyermekvédelmi ellátások helyi szabályairól szóló 9/2004. (VI.07.) önkormányzati rendeletek módosításáról**

Nóráp község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban Szt.) 1. §. (2) bekezdésében, 10. §. (1) bekezdésében, 26. §-ában, 32.§. (3) bekezdésében 132.§ (3) bekezdés g) pontjában, a gyermekek védelméről és a gyámügyi igazgatásról szóló 1997. évi XXXI. törvény 18. § (1) bekezdés b) pontjában, 18. § (2) bekezdésében , Magyarország helyi önkormányzatairól szóló 2011. évi CLXXXIX. törvény 41.§ (4) bekezdésében, a közigazgatási hatósági eljárás és szolgáltatás általános szabályairól szóló 2004. évi CXL. törvény 19. §. (2) bekezdésében kapott felhatalmazás alapján, az Alaptörvény 32. cikk (1) bekezdés a)pontjában, 33. cikk (1) bekezdésében, Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 8. pontjában, 23. §. (5) bekezdés 11. pontjában, valamint az Szt. 25.§. (2) bekezdés bb) pontjában és a 140/R. §-ában meghatározott feladatkörében eljárva a következőket rendeli el:

1.§.

Az egyes gyermekvédelmi ellátások helyi szabályairól szóló 9/2004. (VI.07.) önkormányzati rendelet 2013. december 31-én hatályát veszti.

Az egyes szociális ellátások helyi szabályairól szóló 10/2004. (VI.07.) önkormányzati rendelet módosítása

2.§.

(1)A rendelet 3.§. (1) bekezdéséből az „időskorúak járadéka” kifejezés törölve.

(2) A rendelet 3.§. (1)-(2) bekezdés helyébe a következő rendelkezés lép:

„E rendelet alkalmazásában

(1) Szociális rászorultságtól függő pénzbeli ellátások:

a) rendszeres szociális segély

b) aktív korúak ellátása

c) lakásfenntartási támogatás

d) ápolási díj

e) önkormányzati segély

(2) Az (1) bekezdésben felsorolt pénzbeli ellátások közül a képviselő-testület döntésétől függően - figyelemmel a fennálló körülményekre – az alábbi ellátásokat részben vagy egészben természetbeni ellátás formájában is nyújthatja:

a) lakásfenntartási támogatás

b) önkormányzati segély”

3.§.

(1) A rendelet 4.§. (2) bekezdés helyébe a következő rendelkezés lép:

„(2) Az ellátások megállapítása iránti kérelmet Pápakovácsi Közös Önkormányzati Hivatalnál (8596 Pápakovácsi Fő utca 19.) (továbbiakban Hivatal) kell benyújtani.”

(2) A rendelet 4. §. (5) bekezdésében a „Körjegyzőség” helyébe „Hivatal” kifejezés lép.

4.§.

(1) A rendelet 5. §. és 6. §-a hatályát veszti.

(2) A rendelet 14. §-t megelőző „átmeneti segély” kifejezés helyébe „önkormányzati segély” kifejezés lép.

(3) A rendelet 14-15 §-ában az „átmeneti segély” kifejezés helyébe „önkormányzati segély” kifejezés lép.

(4) A rendelet 14. §. (3) bekezdését követően az alábbi bekezdéssel egészül ki, a rendelet (4) bekezdése számozása (5) bekezdésre, az (5) bekezdés számozása (6) bekezdésre, a (6) bekezdés számozása (7) bekezdésre változik:

„(4) Elhunyt személy eltemettetésének költségeihez való hozzájárulásra igényelt önkormányzati segélyre jogosult az eltemettető, ha az egy főre jutó jövedelem nem haladja meg az öregségi nyugdijminimum legkisebb összegének háromszorosát. Az kérelemhez csatolni kell a kérelmező nevére kiállított temetési számla eredeti példányát és – ha az elhunyt nem helyi lakos volt – a halotti anyakönyvi kivonatot. A temetési számlát a segély kifizetésének ténye feltüntetése után az eltemettetőnek vissza kell adni. Az elhunyt eltemettetéséhez igényelt önkormányzati segély összege – figyelembe véve a helyben szokásos legolcsóbb temetési költséget - 10.000 Ft. „

(5) A rendelet 14. §-a az alábbi (8) –(9) bekezdéssel egészül ki:

„(8) Jövedelmi viszonyokra tekintet nélkül a képviselő-testület a gyermekes családok részére óvodás, általános iskolás, közép- és felsőfokú nappali tanulmányokat folytató gyermekek tankönyvvásárlásához, tanévkezdési költségeihez hozzájárul. A hozzájárulás formájáról és mértékéről a képviselő-testület határozatban dönt.

(9) Jövedelmi viszonyokra tekintet nélkül a Gyvt. 148. §. (5) bekezdésben meghatározott normativ kedvezményben nem részesülő 1-2 gyermekes családok esetén a fizetendő térítési díj 50 %-át, 3 vagy több gyerekes családok esetén a Gyvt. 148. §. (5) bekezdésében meghatározott normativ kedvezményen felül további 15 % kedvezményt biztosít. „

(6) A rendelet 15. §. (4) bekezdése hatályát veszti.

(7) A rendelet 17. §-a hatályát veszti.

(8) A 21. §.-ban lévő „Pápai Többcélú Kistérségi Társulás” helyébe a Pápakörnyéki Önkormányzatok Feladatellátó Társulása” elnevezés lép.

(9) A 23. §. (2) bekezdés helyébe az alábbi rendelkezés lép:

„(2) A képviselő-testület feladat és hatásköréből a polgármesterre ruházza át:

1. közgyógyellátással
2. 10.000 Ft-ot meg nem haladó önkormányzati segéllyel
3. szociális étkeztetéssel kapcsolatos valamennyi hatáskör gyakorlását.

Záró rendelkezések

5.§.

(1) A rendelet – a (2) bekezdésben foglaltak kivételével – 2014. január 1-én lép hatályba.

(2) A rendelet 2.§. (1) bekezdése, 3.§ (1)-(2) bekezdése, 4.§. (1) és (8) bekezdése a kihirdetést követő napon lép hatályba.

(3) A rendelet kihirdetéséről a jegyző a helyben szokásos módon gondoskodik.

Nóráp 2013. december 16.

Stankovics Ferenc Bóka Istvánné

polgármester jegyző